ย่องยิงดับคาบ้าน พ่อค้าสับปะรดที่พัทลุง คาดผัวเก่าทวงเมียคืน
(ภาพจาก หน่วยกู้ภัยแม่ขรี),หนุ่มป่าบอน พัทลุง นอนดูทีวีอยู่ในบ้าน คนร้ายมากัน 3 คน ย่องเข้าไปยิงด้วยปืน 9 มม. ตายคาบ้าน ตร.เผยอยู่กินกับแม่ค้าสับปะรด สามีเก่าฝ่ายหญิงเพิ่งออกจากคุกเทียวมาเยี่ยมอดีตเมีย หลังเกิดเหตุยังตามตัวไม่เจอ   ,วันที่ 2 ต.ค. ผู้สื่อข่าว จ.พัทลุง รายงานว่า เมื่อเวลา 19.30 น. วันที่ 1 ต.ค. พ.ต.ต.มานพ หนูหอม สว. (สอบสวน) สภ.ป่าบอน จ.พัทลุง ได้รับแจ้งจากพลเมืองดีว่ามีเหตุ 3 คนร้าย ใช้จักรยานยนต์สีดำ ไม่ทราบยี่ห้อ และทะเบียน ใช้อาวุธปืนบุกยิงชาวบ้านขณะนั่งดูโทรทัศน์อยู่ภายในบ้านจนเสียชีวิตคาที่ 1 ศพ เหตุเกิดในบ้านเช่าชั้นเดียว ในหมู่บ้านศิริวรรณดี เลขที่ 54 หมู่ 7 ต.วังใหม่ อ.ป่าบอน จ.พัทลุง จึงแจ้งให้ผู้บังคับบัญชาทราบ แล้วรุดไปที่เกิดเหตุพร้อมด้วย พ.ต.อ.ภัทรวิชญ์ คีตโมนียกุล ผกก.สภ.ป่าบอน พ.ต.ท.พฤกษ์ กุลประสิทธิ์ รอง ผกก.(ป) พ.ต.ท.นิวัตร ไชยรักษ์ รอง ผกก.(สส.) พ.ต.ท.ประสิทธิ์ สิงหพล รอง ผกก.(สอบสวน) หน่วยกู้ภัยแม่ขรี และแพทย์เวร รพ.ป่าบอน,ที่เกิดเหตุในบ้านเช่าชั้นเดียวที่สร้างติดกัน 2 ห้อง ในหมู่บ้านหลังดังกล่าวพบศพนายสุวัฒน์ จันสัง อายุ 37 ปี อยู่บ้านเลขที่ 54 หมู่ 7 ต.วังใหม่ อ.ป่าบอน จ.พัทลุง นอนเสียชีวิตจมกองเลือดในลักษณะนอนหงายหน้าในห้องโถงของบ้าน สวมเสื้อยืดคอกลมแขนสั้นสีดำ กางเกงขาสั้นสีเทา สภาพศพถูกยิงด้วยอาวุธปืนขนาด 9 มม. เข้าที่บริเวณศีรษะด้านขวา 2 นัด และบริเวณเหนือคิ้วด้านขวา 1 นัด รวม 3 นัด ในที่เกิดเหตุ ตร.พบปลอกกระสุนขนาด 9 มม. ของคนร้าย จำนวน 2 ปลอก จึงเก็บไปเป็นหลักฐาน,จากการสอบสวนทราบว่า ผู้ตายมีอาชีพทำไร่สับปะรด เมื่อประมาณ 2 ปีที่ผ่านมาได้อยู่กินเป็นสามีภรรยากับนางเพ็ญแข นวลละออง อายุ 37 ปี อยู่บ้านเลขที่ 177 หมู่ 7 ต.วังใหม่ อ.ป่าบอน ซึ่งเป็นเจ้าของแผงจำหน่ายสับปะรดริมถนนเอเชีย ช่วงพัทลุง-หาดใหญ่ ในท้องที่ ม.7 ต.วังใหม่ อ.ป่าบอน และได้มาเช่าบ้านหลังดังกล่าวครองรักกันแต่ไม่ได้จดทะเบียนสมรสกันตามกฎหมาย,ก่อนเกิดเหตุ นางเพ็ญแขได้ออกจากบ้านเช่าหลังดังกล่าว เพื่อไปดูแลบ้านตนเองและไปทำธุระส่วนตัว โดยปล่อยให้นายสุวัฒน์อยู่ในบ้านหลังดังกล่าวเพียงลำพัง ขณะที่นายสุวัฒน์กำลังนั่งดูโทรทัศน์อยู่ในห้องโถงนั้นได้มีคนร้าย 3 คน ขี่จักรยานยนต์สีดำ ไม่ทราบยี่ห้อ ทะเบียน มายังบ้านเช่าหลังดังกล่าว จากนั้นคนร้าย 1 คน ได้ลงจากรถไปดูผู้ตายทางหน้าต่าง ส่วนคนร้ายอีก 1 คน ได้เดินเข้าไปในบ้าน ใช้อาวุธปืนยิงใส่ผู้ตายในระยะเผาขน จากนั้นเดินมาขึ้นรถจักรยานยนต์ที่คนร้ายอีกคนติดเครื่องรออยู่ขับหลบหนีไปตามถนนเอเชีย ท่ามกลางความตื่นตกใจของชาวบ้าน,ทางด้าน พ.ต.อ.ภัทรวิชญ์ คีตโมนียกุล ผกก.สภ.ป่าบอน เผยว่า สำหรับประเด็นสังหารนั้น ตำรวจคาดว่าน่าจะมาจากเรื่องชู้สาว เนื่องจากหลังจากสามีคนเก่าของนางเพ็ญแข ที่แยกทางกันไป เพิ่งพ้นโทษออกมาและได้มาเยี่ยมอดีตภรรยาอย่างต่อเนื่อง ก่อนหน้านี้อดีตสามีคนดังกล่าวก็ได้พูดจาข่มขู่ผู้ตายให้เลิกกับนางเพ็ญแขไปครั้งหนึ่งแล้ว แต่ผู้ตายไม่ยอมเลิก อย่างไรก็ตาม หลังเกิดเหตุทางเจ้าหน้าที่ตำรวจได้เดินทางไปยังบ้านอดีตสามีของนางเพ็ญแข เพื่อเชิญมาสอบปากคำ แต่ไม่พบตัวแต่อย่างใด.
หนุ่มป่าบอน พัทลุง นอนดูทีวีอยู่ในบ้าน คนร้ายมากัน 3 คน ย่องเข้าไปยิงด้วยปืน 9 มม. ตายคาบ้าน ตร.เผยอยู่กินกับแม่ค้าสับปะรด สามีเก่าฝ่ายหญิงเพิ่งออกจากคุกเทียวมาเยี่ยมอดีตเมีย หลังเกิดเหตุยังตามตัวไม่เจอ   
ยิงคาบ้าน,ยิงตายหน้าทีวี,ยิงพ่อค้าสับปะรด,สุวัฒน์ จันสัง,ป่าบอน,พัทลุง